recursal/SuperWikiNEXT-32B huggingface dataset:
**গোলাম ফারুক খান** (৭ অক্টোবর ১৮৯৯ – ২৯ এপ্রিল ১৯৯২) ছিলেন একজন পাকিস্তানি অর্থনীতিবিদ, আমলা, রাজনীতিবিদ ও শিল্পপতি। তিনি গোলাম ফারুক গ্রুপের প্রতিষ্ঠাতা ও চেয়ারম্যান ছিলেন।

কর্মজীবন
--------

গোলাম ফারুক খান আলিগড় বিশ্ববিদ্যালয় থেকে স্নাতক সম্পন্ন করেন। এরপর ১৯২১ সালে তিনি বেঙ্গল-নাগপুর রেলওয়েতে সহকারী ট্রাফিক সুপারিন্টেন্ডেন্ট হিসেবে যোগ দেন। কর্মজীবনে তিনি অনেক গুরুত্বপূর্ণ পদে ছিলেন। এর মধ্যে রয়েছে রেলওয়ে বোর্ডের ট্রান্সপোর্ট অ্যাডভাইজরি অফিসার (১৯৪০-১৯৪২), কন্ট্রোলার অব কোল ডিস্ট্রিবিউশন (১৯৪২-১৯৪৬), বেঙ্গল-নাগপুর রেলওয়ের ট্রান্সপোর্ট ম্যানেজার (১৯৪৬), ইস্ট ইন্ডিয়ান রেলওয়েজের চীফ অপারেটিং সুপারিন্টেন্ডেন্ট (১৯৪৬) এবং জেনারেল ম্যানেজার (১৯৪৬-১৯৪৮) পদ।

পরবর্তীতে তিনি পাকিস্তান জুট বোর্ড এবং কটন বোর্ডের চেয়ারম্যান (১৯৪৯-১৯৫২), পাকিস্তান ইন্ডাস্ট্রিয়াল ডেভলপমেন্ট কর্পোরেশনের (পি আই ডি সি) চেয়ারম্যান (১৯৫২-১৯৫৮) এবং পাকিস্তান অর্ডন্যান্স ফ্যাক্টরির চেয়ারম্যানের দায়িত্ব পালন করেন। তিনি পানি ও বিদ্যুৎ উন্নয়ন কর্তৃপক্ষ (ওয়াপদা) গঠনের দায়িত্ব পালন করেছেন। ১৯৫৮ সালে তিনি পূর্ব পাকিস্তান পানি ও বিদ্যুৎ উন্নয়ন কর্তৃপক্ষের চেয়ারম্যান নিযুক্ত হন। সিন্ধুনদ পানি চুক্তি বাস্তবায়নে তিনি দায়িত্বপালন করেছেন।

গোলাম ফারুক খান ১৯৬২ সালে পূর্ব পাকিস্তানের গভর্নর হন। এরপর ১৯৬৫-১৯৬৭ সালে কেন্দ্রীয় বাণিজ্যমন্ত্রী ও প্রতিরক্ষা উপদেষ্টা, পাকিস্তান ইনভেস্টমেন্ট কর্পোরেশনের চেয়ারম্যান, শিল্প মন্ত্রণালয়ের সচিব এবং উত্তর পশ্চিম সীমান্ত প্রদেশের অর্থ, পরিকল্পনা ও উন্নয়ন মন্ত্রী হিসেবে দায়িত্বপালন করেছেন। তিনি জাতীয় পরিষদ, ফেডারেল কাউন্সিল এবং সিনেটেও গুরুত্বপূর্ণ পদে দায়িত্ব পালন করেছেন।

গভর্নর হওয়ার পর পূর্ব পাকিস্তানের পাট শিল্পের উন্নয়নে তিনি অবদান রেখেছেন। তিনি গভর্নর থাকাকালীন সময়ে "শরিফ কমিশন" নামক শিক্ষা কমিশনের রিপোর্টের বিরুদ্ধে ব্যাপক ছাত্র বিক্ষোভ হয়। বিক্ষোভের ফলে তিনি গভর্নরের পদ থেকে ইস্তফা দেন।

গোলাম ফারুক খান একজন বিশিষ্ট শিল্পপতি ছিলেন। ১৯৪৭ সালে তিনি গোলাম ফারুক গ্রুপ গঠন করেছেন।

মৃত্যু
------

গোলাম ফারুক খান ১৯৯২ সালে মৃত্যুবরণ করেন।

সম্মাননা
--------

* *অফিসার অব দ্য অর্ডার অব দ্য ব্রিটিশ এম্পায়ার* (১৯৪৪)
* *কম্পেনিয়ন অব দ্য অর্ডার অব দ্য ইন্ডিয়ান এম্পায়ার* (১৯৪৬)
* *কমান্ডার অব দ্য অর্ডার অব মেরিট*, স্পেন (১৯৫৬)
* *হিলাল-ই-পাকিস্তান* (১৯৫৮)

তথ্যসূত্র
---------

1. 1 2 3 4 5 6  গোলাম ফারুক খান, বাংলাপিডিয়া

| রাজনৈতিক দপ্তর
 |
| --- |
|
| পূর্বসূরীআজম খান | **পূর্ব পাকিস্তানের গভর্নর**১৯৬২ | উত্তরসূরীআবদুল মোনেম খান |
|
সোলার মোবাইল চার্জার সম্পর্কে :
**সোলার মোবাইল ফোন এ চার্জার** ব্যবহার করা হয়, সোলার প্যানেল মাধ্যমে ব্যাটারি চার্জ করার জন্য। এটি মোবাইল ফোনের চার্জারের বিকল্প হিসাবে ব্যবহার করা হয়। এটি পরিবেশ বান্ধব এবং সহজে ব্যবহার করা যায়।

এছাড়া এই চার্জার বিভিন্ন পাবলিক প্লেস যেমন গুরুত্বপূর্ণ: রাস্তা, মোড়ে, স্টেশন, পার্ক ইত্যাদি স্থানে জনসাধারনের ব্যবহারের জন্য স্থাপন করা হয়ে থাকে। "ইইউ সাস্টেইনেবল এনার্জি উইক (ইইউএসইডব্লউ) ২০১১" -তে এই সৌর স্টেশন ব্যয়কারী বিষয়শ্রেণীতে প্রথম স্থান জিতেছে।

বর্তমানে সোলার মোবাইল ফোন চার্জার জিএসএম মোবাইল ফোনে ব্যাপক ভাবে ব্যবহার করা হচ্ছে। এর মাধ্যমে অনেক সুবিধা পাওয়া যাচ্ছে।

গ্যালারি
--------

* 
* 
*

তথ্যসূত্র
---------

1. ↑  "Solar Cell Phone Battery Charger Reviews"। 12voltsolarpanels.net। সংগ্রহের তারিখ ২০১১-০৬-২৯।
2. ↑  "Solar Cell Phone Chargers"। go-green-solar-energy.com। ২০১১-০৮-৩০ তারিখে মূল থেকে আর্কাইভ করা। সংগ্রহের তারিখ ২০১১-০৬-২৯।
3. ↑  Strawberry Tree: Exclusive Showcase in Brussels
4. ↑  "Sustainable energy week awards 2011"। ২১ জুন ২০১২ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৩।
5. ↑  Students invent first public solar-powered mobile charger
অন্য ব্যবহারের জন্য গোলাম মাওলা (দ্ব্যর্থতা নিরসন) দেখুন।
**গোলাম মাওলা** (জন্ম: ১৯৩২; মৃত্যু: ২০ ফেব্রুয়ারি, ১৯৮৩) বাংলাদেশের একজন প্রথম সারির আলোকচিত্র সাংবাদিক ছিলেন। তাকে বাংলাদেশে আলোকচিত্র সাংবাদিকতার প্রবর্তক বলা হয়। তিনি বাংলাদেশ ফটো জার্নালিস্ট এসোসিয়েশনের অন্যতম প্রতিষ্ঠাতা সদস্য।

প্রাথমিক জীবন
-------------

কর্মজীবন
--------

প্রথম বয়সে তিনি মুকুল ফৌজের শিক্ষা শিবিরের প্রশিক্ষক হিসেবেও কাজ করেছেন। ১৯৬৫ সালে দৈনিক পাকিস্তান পত্রিকায় তার কর্ম জীবনের শুরু। দৈনিক পাকিস্তান থেকে স্বাধীনতার পর দৈনিক বাংলা পত্রিকায় প্রধান আলোকচিত্রশিল্পী হিসেবে জীবনের শেষ দিন পর্যন্ত কাজ করে গেছেন।

বিশেষ অবদান
-----------

মুক্তিযুদ্ধের অনেক গুরুত্বপূর্ণ ছবি ধরা পড়েছে তার ক্যামেরায়। বঙ্গবন্ধু শেখ মুজিবুর রহমানের অনেক অসাধারণ ছবি তুলেছেন তিনি। বঙ্গবন্ধুর মৃত্যুর পর যে অল্প ক’জন আলোকচিত্র সাংবাদিককে সেনা প্রহরায় ৩২ নম্বরের বাসভবনে ঢুকতে দেয়া হয় তিনি তাদের মধ্যে একজন। বঙ্গবন্ধুর মৃত্যুর পরে প্রতিকুলতার মধ্যেও জীবনের ঝুঁকি নিয়ে মৃতদেহের ছবি তুলেন। সত্তরের মহাপ্রলয়, চুয়াত্তরের গোলযোগ, পঁচাত্তরের হট্টোগোল, ছিয়াত্তরের ফারাক্কা মিছিলের ফিচার ফটোগ্রাফি করে তিনি বিশেষভাবে পরিচিত। সংবাদপত্রে আলোকচিত্রশিল্পীদের মর্যাদা বাড়ানোর জন্য তিনি প্রেস-ফটোগ্রাফারদেরকে আলোকচিত্র সাংবাদিক হিসেবে মর্যাদা দেওয়ার জন্য আন্দোলন গড়ে তুলেছিলেন।

বাংলাদেশ স্বাধীন হবার পর গোলাম মাওলা আরমানীটোলা সমাজকল্যাণ কেন্দ্রে একটি ফটোগ্রাফি শিক্ষা বিভাগ চালু করেছিলেন। ১৯৮২ সালের প্রথম দিকে আলোকচিত্র সাংবাদিকতা বিষয়ক শিক্ষা কেন্দ্র আরমানীটোলা আলোকচিত্র প্রশিক্ষন কেন্দ্র প্রতিষ্ঠা করেন।

অর্জন
-----

জনাব মাওলা ১৯৭১ সালে জাপানে এবং ১৯৭৫ সালে বার্লিনে অনুষ্ঠিত ফটোগ্রাফি প্রতিযোগিতায় পুরস্কৃত হয়েছিলেন।

মৃত্যু
------

গোলাম মাওলা ২০শে ফেব্রুয়ারি ১৯৮৩ সালে হৃদযন্ত্রের ক্রিয়া বন্ধ হয়ে মারা যান। মৃত্যুকালে তার বয়স হয়েছিলো ৫১ বছর।

তথ্যসূত্র
---------

1. ↑  মহসিন, এ. কে. এম. (ডিসেম্বর ২০০৯)। "৬ষ্ঠ জাতীয় সম্মেলন ২০০৯"। *বাংলাদেশ ফটোজার্নালিষ্ট এসোসিশেন*: ১৯, ২৩।
2. ↑  বেগ, মঞ্জুর আলম (মার্চ ১৯৮৩)। *নিউজ লেটার*। ঢাকা, বাংলাদেশ: বাংলাদেশ ফটোগ্রাফিক সোসাইটি।
3. ↑  বাবুল(FBPS), আবদুল মালেক (এপ্রিল ১৯৮৩)। *নিউজ লেটার*। ঢাকা, বাংলাদেশ: বাংলাদেশ ফটোগ্রাফিক সোসাইটি। পৃষ্ঠা ১১।
4. ↑  রহমান, আনিস (১৬ ডিসেম্বর ২০১৬)। "৭১ বিস্মৃত ছবিঅলা"। *সপ্তাহের বাংলাদেশ - সাপ্তাহিক*। চ্যানেল আই ভবন, ৪০ শহীদ তাজউদ্দিন আহমেদ স্মরণী, তেজগাঁও, ঢাকা-১২০০, বাংলাদেশ: গোলাম মর্তুজা। পৃষ্ঠা ৩৬। গোলাম মওলা  `|সংগ্রহের-তারিখ=` এর `|ইউআরএল=` প্রয়োজন (সাহায্য)

| * দে
* স
বাংলাদেশের শিল্পী |
| --- |
| চিত্রশিল্পী | 
* জয়নুল আবেদীন
* কাইয়ুম চৌধুরী
* কফিল আহমেদ
* সফিউদ্দিন আহমেদ
* নাজিব তারেক
* তোফায়েল আহমেদ
* শাহাবুদ্দিন আহমেদ
* মুর্তজা বশীর
* শিশির ভট্টাচার্য্য
* রশিদ চৌধুরী
* কামরুল হাসান
* সাইফুল ইসলাম
* সৈয়দ জাহাঙ্গীর
* মোহাম্মদ কিবরিয়া
* নিতুন কুণ্ডু
* মুস্তফা মনোয়ার
* রফিকুন নবী
* মুস্তফা খালিদ পলাশ
* আব্দুস শাকুর
* এস এম সুলতান
* সালেহ উদ্দীন
* খলিল রহমান
* মনিরুল ইসলাম
* ইমদাদ হোসেন
* মোবিনুল আজিম

 |  |
| ভাস্কর | 
* নভেরা আহমেদ
* নিতুন কুণ্ডু
* মুস্তফা মনোয়ার
* মৃণাল হক
* হামিদুর রহমান

 |
| আলোকচিত্রশিল্পী | 
* শহিদুল আলম
* হাশেম খান
* মঞ্জুর আলম বেগ
* নাসির আলী মামুন
* রশীদ তালুকদার
* গোলাম মাওলা
* গোলাম কাসেম

 |
**গোলাম জিলানী চৌধুরী** বাংলাদেশের সিলেট বিভাগের সুনামগঞ্জ জেলার একজন রাজনিতিবিদ। ১৯৮৮ চতুর্থ জাতীয় সংসদ নির্বাচনে সুনামগঞ্জ-২ আসন থেকে সংসদ সদস্য তিনি।

প্রারম্ভিক জীবন
---------------

গোলাম জিলানী চৌধুরী ১লা মার্চ ১৯২২ ইংরেজীতে সুনামগঞ্জ জেলার দিরাই উপজেলার তাড়ল গ্রামে এক সম্ভ্রান্ত মুসলিম পরিবারে জন্মগ্রহণ করেন। ১৯৩৭ ইং বৃত্তি সহকারে দিরাই এম.ই স্কুল এবং পরবর্তীতে ১৯৪১ইং সনে বানিয়াচং হাইস্কুল হইতে মেট্রিক পাস করেন। ১৯৪৫ইং সালে সিলেট এম.সি কলেজ হইতে স্নাতক ডিগ্রী লাভ করেন। ১৯৫৫ ইং সালে ঢাকা বিশ্ববিদ্যালয় হইতে এল.এল.বি পাস করিয়া সিলেট জেলা বারে আইন পেশা শুরু করেন।১৯৫৯ ইং সালে চেম্বারশীপ পরীক্ষায় পাস করিয়া ঢাকা হইকোর্টের আইনজীবী হিসাবে যোগদান করেন।

রাজনৈতিক জীবন
-------------

১৯৪৬ ইং সন হইতে ছাত্র অবস্থায় রাজনীতিতে অংশগ্রহণ করেন এবং ১৯৪৭ সালে সিলেট গণভোটে পাকিস্তানের পক্ষে সক্রিয় ভূমিকা রাখেন। ১৯৫২ সালে ভাষা আন্দোলনে সক্রিয়ভাবে অংশগ্রহণ করেন এবং ১৯৫৪ সালে যুক্তফ্রন্টের সহিত রাজনৈতিকভাবে সক্রিয় থাকেন। ১৯৫৬ইং সালে শেরে বাংলা এ.কে ফজলুল হকের কৃষক শ্রমিক পার্টিতে সিলেট জেলা সাধারণ সম্পাদক নির্বাচিত হন। পরবর্তীতে ১৯৬৮ইং সনে তিনি কে.এস.পি হইতে পদত্যাগ করিয়া পি.ডি.পিতে যোগদান করিয়া উক্ত দলের কেন্দ্রীয় কমিটির সদস্য এবং সিলেট জেলা কমিটির সাধারণ সম্পাদক নির্বাচিত হন। ১৯৬৪ ইং সনে সিলেট বিশ্ববিদ্যালয় আন্দোলনে সক্রিয় অংশগ্রহণ এবং সিলেট বিশ্ববিদ্যালয় সংগ্রাম পরিষদের সাধারণ সম্পাদক হিসাবে দায়িত্ব পালন করেন।

১৯৭৮ইং সনে জাতীয় রাজনীতিতে নতুন প্রেক্ষাপটে বাংলাদেশ জাতীয়তাবাদী দলে যোগ দেন এবং সুনামগঞ্জ জেলার প্রতিষ্ঠাকালীন সাধারণ সম্পাদক নিযুক্ত হইয়া দলকে সংগঠিত করেন এবং ১৯৭৯ ইং সনে সংসদ নির্বাচন প্রার্থী হইয়া নির্বাচন ট্রাইব্যুনালের রায়ের মাধ্যমে সংসদ সদস্য নির্বাচিত হন এবং ১৯৮২ সাল পর্যন্ত জাতীয় সংসদ সদস্য হিসাবে দায়িত্ব পালন করেন।

১৯৮৪ইং সনে জাতীয় পার্টিতে যোগদান করেন এবং আহবায়ক নির্বাচিত হইয়া সিলেট জেলার ব্যাপক উন্নয়নে অংশগ্রহণ করেন। ১৯৮৮ ইং নির্বাচনে জাতীয়
পার্টি হইতে সংসদ সদস্য নির্বাচিত হন এবং পরবর্তীতে সুনামগঞ্জ জেলা পরিষদের চেয়ারম্যান হিসাবে দায়িত্ব পালন করেন। বার্ধক্য জনিত কারনে ১৯৯১ সনে জাতীয় রাজনীতি হইতে অবসর গ্রহণ করেন।

আরও দেখুন
---------

* চতুর্থ জাতীয় সংসদ নির্বাচন, ১৯৮৮
* চতুর্থ জাতীয় সংসদ সদস্যদের তালিকা
* সুনামগঞ্জ-২

তথ্যসূত্র
---------

1. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ আগস্ট ২০১৯।


  ওয়েব্যাক মেশিনে আর্কাইভকৃত ২৬ জুন ২০২২ তারিখে
**শ্যামলী** রবীন্দ্রনাথ ঠাকুর কর্ত্তৃক গদ্য ছন্দে রচিত একটি বাংলা কাব্যগ্রন্থ। এটি ১৯৩৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ২১-টি কবিতা রয়েছে।

উৎসর্গীকরণ
----------

রবীন্দ্রনাথ "শ্যামলী" কাব্যগ্রন্থটি শ্রীমতী রানী মহলানবীশকে উৎসর্গ করেছেন।

কবিতার তালিকা
-------------

"শ্যামলী" কাব্যগ্রন্থের অন্তর্গত কবিতাগুলো হল–

১. দ্বৈত

২. শেষ পহরে

৩. আমি

৪. সম্ভাষণ

৫. স্বপ্ন

৬. প্রাণের রস

৭. হারানো মন

৮. চিরযাত্রী

৯. বিদায়বরণ

১০. তেঁতুলের ফুল

১১. অকাল ঘুম

১২. কনি

১৩. বাঁশিওয়ালা

১৪. মিলভাঙা

১৫. হঠাৎ-দেখা

১৬. কালরাত্রে

১৭. অমৃত

১৮. দুর্বোধ

১৯. বঞ্চিত

২০. অপর পক্ষ

২১. শ্যামলী

তথ্যসূত্র
---------

1. ↑  "কবিতা | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-০৬।
2. 1 2 3  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।
3. 1 2  "রবীন্দ্রনাথ ঠাকুর"। *Bengali Grammar। বাংলা ব্যাকরণ* (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৭-০৬।
4. 1 2  শ্যামলী – রবীন্দ্র রচনাবলী
5. ↑  "শ্যামলী - উৎসর্গ, ১ | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৭-০৬।

বহিঃসংযোগ
---------

* rabindra-rachanabali.nltr.org
**চড়ার হাট শহীদ স্মৃতি মহাবিদ্যালয়** (*Charar Hat Shahid Smriti College*) বাংলাদেশের দিনাজপুর জেলার নবাবগঞ্জ উপজেলার একটি উচ্চ মাধ্যমিক শিক্ষা প্রতিষ্ঠান। কলেজটি বাংলাদেশ জাতীয় বিশ্ববিদ্যালয় এর অধিভুক্ত। কলেজটি দিনাজপুরের নবাবগঞ্জ উপজেলার পুটিমারা ইউনিয়নের চড়ার হাট বাজারে অবস্থিত।

বিবরণ
-----

১৯৯৪ সালের ১ই জুলাই কলেজটি তার পাঠদান কার্যক্রম শুরু করে। ১৯৯৫ সালের ৬ সেপ্টেম্বর কলেজটি এমপিও ভুক্ত হয়। কলেজটির প্রাতিষ্ঠানিক কোড (ইআইএন নাম্বার) হল ১২০৯৪৪। কলেজটিতে বিজ্তিঞান, মানবিক ও ব্যবসায় শিক্ষা এই তিনটি বিভাগে শিক্ষা দেওয়া হয়। কলেজটি এমপিও ভুক্তি নাম্বার হল ৭৪১২০৭৩১০১।

নামকরণ ও মূলনীতি
----------------

চড়ার হাট বধ্যভূমি
চড়ারহাট বধ্যভূমি নবাবগঞ্জ উপজেলার পুটিমারা ইউনিয়নে অবস্থিত। ১৯৭১ সালে এই পুটিমারা ইউনিয়নের প্রাণকৃষ্ণপুর, আন্দোলগ্রাম, সারাইপাড়া ও খয়েরগুনি এই ৪ টি গ্রামের শতাধিক যুবককে চড়ারহাট বাজারে হত্যা করা হয়। সবার মতো চিকিৎসক আবুল কালাম আজাদকেও হত্যা করার জন্য সেই সারিতে দাঁড় করানো হয়েছিলো তবে ভাগ্যক্রমে কোন গুলি তার দেহে আঘাত করেনি। তিনি সেসময় অন্যান্য মৃতদের সাথে শুয়ে মৃত হওয়ার ভান করে বেঁচে যান। স্বাধীনতা পরবর্তী সময়ে তিনি তার পেশায় সফল হন। পরবর্তীতে তিনি চড়ারহাটে এই শহীদের স্মরণে একটি শিক্ষাপ্রতিষ্ঠান প্রতিষ্ঠা করতে সচেষ্ট হন এবং ইয়াহিয়া, আবদুল হাফিজ সরকার সহ তার অন্যান্য বন্ধুদের সহযোগিতায় এই প্রতিষ্ঠানটি স্থাপন করেন। যেহেতু এটি সেই শহীদদের স্মৃতিতে নির্মাণ করা হয়েছে তাই এর নামকরণ করা হয়েছে চড়ারহাট শহীদ স্মৃতি মহাবিদ্যালয়।

প্রশাসন ও শিক্ষক
----------------

মহাবিদ্যালয়টিতে মোট ১৮জন শিক্ষক পাঠদান কার্যক্রমে নিয়োজিত আছেন।

অবকাঠামো
--------

কলেজটি মোট ২.১ একর জায়গা জুড়ে অবস্থিত। এর মধ্যে ০.৩৩ একরে একাডেমিক ভবন এবং ০.৪৬ একরে খেলার মাঠ রয়েছে।

### ভবন

নতুন ভবন
মহাবিদ্যালয়টিতে ৩টি একাডেমিক ও প্রশাসনিক ভবন রয়েছে। মহাবিদ্যালয়ে ২০১৯ সালে চার তলা বিশিষ্ট একটি ভবন স্থাপিত হয়।

শিক্ষা কার্যক্রম
----------------

চড়ার হাট শহীদ স্মৃতি মহাবিদ্যালয় দিনাজপুর বোর্ড এর অধীনে শিক্ষা কার্যক্রম পরিচালনা করে থাকে। শিক্ষাপ্রতিষ্ঠানটি থেকে ২০২০ সালে ৫০ জন শিক্ষার্থী উচ্চ মাধ্যমিক পরীক্ষা দেয়। ২০২০ সালের তথ্য মোতাবেক দিনাজপুর বোর্ড এ কলেজটির অবস্থান ছিল ৪৪৫তম এবং সারাদেশে এর অবস্থান ছিল ৩১৮৮তম। সহপাঠী নামক অনলাইন ভিত্তিক শিক্ষা সমীক্ষা অনুসারে এর অবস্থান ৫৯৯৫তম।

বিতর্ক
------

মহাবিদ্যলয়টি ২০১৩ সাল থেকে কোন ম্যানেজিং কমিটি ছাড়াই পরিচালিত হয়ে আসছে। যেহেতু কলেজ পরিচালনার জন্য ম্যানেজিং কমিটি থাকা আবশ্যক তাই উপজেলা প্রশাসনের আদেশক্রমে কলেজের শিক্ষক-কর্মচারীদের বেতন বিভিন্ন মেয়াদে বন্ধ থাকতো। এ অসন্তোষের জেরে ২০২১ সালে বকেয়া বেতন-ভাতা আসন্ন ঈদুল আজাহার পূর্বে উত্তোলনের ব‍্যবস্থা গ্রহণের দাবিতে এবং কলেজের অধ‍্যক্ষের বিভিন্ন অনিয়ম ও দুর্নীতির প্রতিবাদে অধ‍্যক্ষকে অবরুদ্ধ করে রেখেছিলেন শিক্ষক-কর্মচারীরা।

আরও দেখুন
---------

* নবাবগঞ্জ উপজেলা
* বিরামপুর উপজেলা
* দিনাজপুর জেলা
* ফুলবাড়ী সরকারি কলেজ
* নটর ডেম কলেজ

তথ্যসূত্র
---------

1. ↑
2. ↑  "চড়ারহাট বধ্যভূমি"।
3. ↑  "অভিযোগপত্র"।
4. ↑  "অধ্যক্ষকে অবরোধ"। ৩১ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০২১।

বহিঃসংযোগ
---------


উইকিমিডিয়া কমন্সে **চড়ার হাট শহীদ স্মৃতি মহাবিদ্যালয়** সংক্রান্ত মিডিয়া রয়েছে।
**চণ্ডীচরণ মুনশী** অষ্টাদশ শতাব্দীতে আবির্ভূত ব্রিটিশ ভারতের একজন বাঙ্গালী লেখক, যিনি ১৮০৮ খ্রিস্টাব্দে পরলোক গমন করেন। তার জন্ম তারিখ সম্পর্কে কোনো তথ্য পাওয়া যায় নি তবে একটি সূত্রের অনুমান তার জন্ম ১৭৬০ খ্রিস্টাব্দে। তিনি ফোর্ট উইলিয়াম কলেজে বাঙালা ভাষার অন্যতম অধ্যাপক হিসাবে দায়িত্ব পালন করেছেন। তার রচিত *তোতা ইতিহাস* একটি উপাখ্যান যা বাঙালা গদ্য সাহিত্যের অন্যতম আদি নিদর্শন।

ফোর্ট উইলিয়াম কলেজ স্থাপিত হয় ১৮০০ খ্রিস্টাব্দে। ১৮০১ খ্রিস্টাব্দে চালু হয় এ কলেজের বাঙালা বিভাগ। এ সময় চণ্ডীচরণ মুনশী ফোর্ট উইলিয়াম কলেজের বাংলা বিভাগে শিক্ষক হিসেবে যোগদান করেন। ১৮০৫ খ্রিস্টাব্দে ৪ঠা সেপ্টেম্বর তারিখে কলেজের কাউন্সিল অধিবেশনে উপস্থাপিত বাংলা-সংস্কৃত-মারাঠা ভাষার শিক্ষক তালিকায় চণ্ডীচরণ মুনশীর নাম লিপিবদ্ধ আছে। তাকে 'সার্টিফয়েড টীচার' হিসেবে উল্লেখ করা হযেছে। তার মাসিক বেতন ছিল ৩০ টাকা। চণ্ডীচরণ বিরচিত *তোতা ইতিহাস* এবং *ভাগবদ্গীতা* এ কলেজের বাঙালা শিক্ষাক্রমে পাঠ্যপুস্তক হিসেবে ব্যবহৃত হতো।

*তোতা ইতিহাস* প্রকৃতপক্ষে কাদির বখশ রচিত ফার্সি গল্পগ্রন্থ *তুতিনামা*-এর বঙ্গানুবাদ। ১৮০৪ তিনি এটি অনুবাদ করেন; এবং ১৮০৫ খ্রিস্টাব্দে তা গ্রন্থাকারে প্রকাশিত হয়। এটি মুদ্রিত হয়েছিল শ্রীরামপুর মিশন প্রেস থেকে। পরে ১৮৮৫ সালে এটি লন্ডনে পুনর্মুদ্রিত হয়েছিল।

তথ্যসূত্র
---------

1. ↑  সূত্রঃ হংসনারায়ণ ভট্টাচার্য্য সম্পাদিত *বঙ্গ সাহিত্যাভিধান*, ১৯৮৭, পৃষ্ঠা-৩২৭।
2. ↑  সেলিনা হোসেন ও নুরুল ইসলাম সম্পাদিত; *বাংলা একাডেমী চরিতাভিধান*; ফেব্রুয়ারি, ১৯৯৭; পৃষ্ঠা- ১৫৫।
3. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২১১, আইএসবিএন ৯৭৮-৮১-৭৯৫৫-১৩৫-৬
4. ↑  পাদটীকাঃ সংস্কৃত থেকে বাঙালায় অনূদিত
5. ↑  "তোতা ইতিহাস"। ২৭ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১২।

বহিঃসংযোগ
---------

* চণ্ডীচরণ মুনশী প্রণীত *তোতা ইতিহাস*  ওয়েব্যাক মেশিনে আর্কাইভকৃত ২৭ জানুয়ারি ২০১২ তারিখে
**গোলাম ফারুক চৌধুরী** (জন্ম: [২৪ জুলাই, ১৯৬২) বাংলাদেশের সাবেক ক্রিকেটার, যিনি আন্তর্জাতিক পর্যায়ের ক্রিকেটে বাংলাদেশ ক্রিকেট দলের হয়ে অংশগ্রহণ করেছেন। তিনি ১৯৮৬ থেকে ১৯৯০ সাল পর্যন্ত পাঁচটি একদিনের আন্তর্জাতিক খেলেছেন। ঢাকায় জন্মগ্রহণকারী গোলাম ফারুক ডানহাতি মিডিয়াম পেসার ও নিচের সারির ব্যাটসম্যানের দায়িত্ব পালন করতেন। ১৯৮০-এর দশকে জাতীয় দলের হয়ে নিয়মিত খেলেছেন তিনি। খেলাধূলার জগতে তিনি তার ডাক নাম **সুরু** হিসেবে পরিচিত হয়ে আছেন। বর্তমানে তিনি বাংলাদেশ ক্রিকেট বোর্ডে দল নির্বাচক হিসেবে নিজ দায়িত্ব পালন করছেন।

খেলোয়াড়ী জীবন
---------------

বাংলাদেশের ক্রিকেটের ইতিহাসে প্রথম একদিনের আন্তর্জাতিকে পাকিস্তান ক্রিকেট দলের বিপক্ষে অংশগ্রহণকারী খেলোয়াড়দের মধ্যে তিনিও একজন ছিলেন। কিন্তু, সর্বোচ্চ পর্যায়ের ক্রিকেটে খেলতে নেমে বল হাতে নিয়ে তিনি তেমন সাফল্য পাননি। কিন্তু ব্যাটসম্যান হিসেবে ১৯৮৮ সালে শ্রীলঙ্কার বিপক্ষে তিনি তার সর্বোচ্চ অপরাজিত ২৩\* রান করে দলকে তিন অঙ্কের কোঠায় দলকে নিয়ে যেতে সাহায্য করেছিলেন।

আইসিসি ট্রফি
------------

বাংলাদেশ ক্রিকেট দলের হয়ে তিনি তিনবার আইসিসি ট্রফি প্রতিযোগিতায় অংশগ্রহণ করেন। কিন্তু তিনি মাত্র চারটি খেলায় অংশ নিয়েছিলেন। ১৯৮২ সালের প্রতিযোগিতায় তিনি কোন খেলায় মাঠে নামেননি। ইংরেজ পরিবেশে সফরকারী দলের হয়ে তিনি মূলতঃ শিক্ষানবিশ হিসেবে অভিজ্ঞতা অর্জনের জন্য যান। ১৯৮৬ সালে ২টি এবং ১৯৯০ সালে আরও দুইটি খেলায় অংশগ্রহণ করেন। সামগ্রীকভাবে তিনি বল হাতে কিছুটা পারঙ্গমতা প্রদর্শন করতে সক্ষম হয়েছেন। ২২.৮০ রান গড়ে ১১৪ রানের বিনিময়ে ৫ উইকেট পান। তন্মধ্যে ২৭ রানের বিনিময়ে ২ উইকেট লাভ ছিল তার সেরা যা ১৯৯০ সালে কানাডার বিপক্ষে ২য় রাউন্ডে জয়লাভ করেছিল বাংলাদেশ দল।

অন্যান্য খেলা
-------------

১৯৮৪ সালের জানুয়ারি মাসে ঢাকায় তিনি তার স্মরণীয় সাফল্য লাভ করেন। ১৯৮৪ সালের দক্ষিণ-পূর্ব এশিয়া কাপ প্রতিযোগিতার উদ্বোধনী খেলায় সিঙ্গাপুরের বিরুদ্ধে হ্যাট্রিকসহ ১০ রানের বিনিময়ে ৬ উইকেট লাভ করেন ফারুক।

১৯৮০-এর দশকে ঘরোয়া ক্রিকেটে ধারাবাহিকভাবে ক্রীড়ানৈপুণ্য প্রদর্শন করেছিলেন তিনি। এসময়ে তাকে সেরা বাংলাদেশী ক্রিকেটারদের একজনরূপে বিবেচনা করা হতো।

তথ্যসূত্র
---------

1. ↑  cricinfo scorecard Bangladesh v Pakistan (1986-3-31). Retrieved on 2008-12-19.
2. ↑  Cricinfo Scorecard: Bangladesh v Sri Lanka (1988-11-02). Retrieved on (2008-12-20).
3. ↑  BanglaCricket: Bangladesh in ICC Trophy  ওয়েব্যাক মেশিনে আর্কাইভকৃত ২ এপ্রিল ২০০৮ তারিখে (Retrieved on 2008-12-20)
4. ↑  "Antorjartik Crickete Bangladesh", Hasan Babli, Khelar Bhuban Prakashani, November 1994.
5. ↑  "Looking Back: Bangladesh Cricket in the 80's", Retrieved on 2008-12-18

আরও দেখুন
---------

* ক্রিকেট প্রবেশদ্বার

* নাজমুল হাসান
* বাংলাদেশ ক্রিকেট বোর্ড
* বাংলাদেশ জাতীয় ক্রিকেট দল
* বাংলাদেশী ওডিআই ক্রিকেটারদের তালিকা
* ২০১৩-১৪ শ্রীলঙ্কা ক্রিকেট দলের বাংলাদেশ সফর
**গোলাম মোহাম্মদ নওশের** (জন্ম: ৬ অক্টোবর, ১৯৬৪) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের পক্ষে ৯টি একদিনের আন্তর্জাতিকে অংশগ্রহণ করেছেন ‘প্রিন্স’ ডাকনামে পরিচিত **গোলাম নওশের**। এছাড়াও, বাংলাদেশ ক্রিকেট কন্ট্রোল বোর্ড একাদশের পক্ষেও খেলেছেন তিনি।

১৯৮০-এর দশকের দ্বিতীয়ার্ধ্বে বাংলাদেশের প্রধান স্ট্রাইক বোলার ছিলেন তিনি। দলে তিনি মূলতঃ বামহাতে মিডিয়াম বোলিং করতেন। পাশাপাশি বামহাতে ব্যাটিংয়ে পারদর্শীতা দেখিয়েছেন।

প্রারম্ভিক জীবন
---------------

দীর্ঘদেহী নওশের মূলতঃ বামহাতি পেসার। ১৯৮৪ সালের অনানুষ্ঠানিক যুবদল ‘বাংলাদেশ টাইগার্সের’ পক্ষে খেলেন। একবছর পরই শ্রীলঙ্কার বিপক্ষে খেলার জন্য বাংলাদেশ দলের সদস্য মনোনীত হন। রঞ্জন মাদুগালের উইকেট নিয়ে স্বীয় সামর্থের পরিচয় দেখান। জানুয়ারি, ১৯৮৬ সালে রমিজ রাজা ও শোয়েব মোহাম্মদের উইকেট পেয়েছিলেন।

আন্তর্জাতিক ক্রিকেট
-------------------

৩১ মার্চ, ১৯৮৬ তারিখে পাকিস্তানের বিপক্ষে তার ওডিআই অভিষেক হয়। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। খেলায় তিনি ৩ বল মোকাবেলা করে ১\* রানে অপরাজিত ছিলেন। বল হাতে ৭ ওভারে ৩২ রান দিয়ে কোন উইকেট পাননি। তার অভিষেক পর্বটি সুখকর হয়নি। পাকিস্তান দল ৭৭ বল হাতে রেখেই ৭ উইকেটে জয় পায়।

ক্যান্ডির অ্যাসগিরিয়া স্টেডিয়ামে আয়োজক শ্রীলঙ্কার বিপক্ষে প্রতিযোগিতার তৃতীয় খেলায় ব্রেন্ডন কুরুপ্পুকে সামিউর রহমানের কটে পরিণত করে প্রথম উইকেটের সন্ধান পান। এছাড়াও ব্যাট হাতে ৩\* রানে অপরাজিত থাকেন। ঐ খেলায়ও বাংলাদেশ দল ৭ উইকেটে হারে।

শারজায় অস্ট্রেলিয়ার বিপক্ষে ১/২৭ লাভ করেন যাতে উইকেট-রক্ষক ইয়ান হিলি তার শিকারে পরিণত হন।

আইসিসি ট্রফি
------------

আঘাতের কারণে তার খেলোয়াড়ী জীবনের ব্যাপক প্রভাব বিস্তার করে। এরফলে ১৯৯০-এর দশকে জাতীয় দলে ধারাবাহিতা রক্ষা করতে পারেননি। দূর্ভাগ্যজনকভাবে ১৯৯৪ সালে কেনিয়ায় অনুষ্ঠিত আইসিসি ট্রফির দ্বিতীয় পর্বের খেলাগুলোয় তাকে আর দেখা যায়নি। আঘাতপ্রাপ্তির ফলে তাকে মাঠের বাইরে অবস্থান করতে হয়।

পরিসংখ্যান
----------

| বছর | ম্যাচ | রান | উইকেট | গড় | সেরা |
| --- | --- | --- | --- | --- | --- |
| ১৯৮৬ | ৪ | ১২৯ | ৫ | ২৫.৮০ | ২/৩১ |
| ১৯৯০ | ৭ | ২১১ | ১১ | ১৯.১৮ | ৩/২৬ |
| ১৯৯৪ | ৪ | ১১৩ | ৮ | ১৪.১৩ | ৪/৩৬ |
| মোট | ১৫ | ৪৫৩ | ২৪ | ১৮.৮৮ | ৪/৩৬ |

তথ্যসূত্র
---------

1. ↑  Hasan Babli. "Antorjartik Crickete Bangladesh". Khelar Bhuban Prakashani, November 1994.
2. ↑  Profiles of Gholam Nousher at cricbuzz[*স্থায়ীভাবে অকার্যকর সংযোগ*]
3. ↑  John Player Gold Leaf Trophy (Asia Cup), 2nd Match: Bangladesh v Pakistan at Moratuwa, Mar 31, 1986

আরও দেখুন
---------

* গাজী আশরাফ
* আনিসুর রহমান
* বাংলাদেশী ওডিআই ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে গোলাম নওশের উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গোলাম নওশের  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* hedailystar.net
**ব্রতনৃত্য** হচ্ছে একধরনের লোকনৃত্য। হিন্দু নারীরা পার্থিব কল্যাণ কামনায় ইষ্টদেবতার নিকট প্রার্থনা জানিয়ে যে আচারানুষ্ঠান পালন করে তাকে বলা হয় ব্রত। এই ব্রতের আনুষঙ্গ হিসেবে যে নৃত্য পরিবেশিত হয় তাকে ব্রতনৃত্য বলে।

রীতিনীতি
--------

নারীরা ব্রত অনুষ্ঠান সম্মিলিতভাবে পালন করে এবং এর উদ্দেশ্যকে বাস্তবায়িত করার লক্ষ্যেই ব্রতনৃত্য করে থাকে। ব্রতের ছড়া বা গানে দৈহিক, মানসিক ও আধ্যাত্মিক যেসব কামনা-বাসনা প্রকাশ পায়, তার প্রতিফলন দেখতে পাওয়া যায় ব্রতনৃত্যে।

ব্রতনৃত্যে ইহজাগতিক যে কামনা প্রকাশ পায় তাতে জটিল দর্শন বদলে থাকে জীবনের কথা। অধিকাংশ নৃত্যে কিশোরী মেয়েরাই অংশ নেয়। সধবা নারীরা সাধারণত সূর্যব্রত, কার্তিকব্রত ও মেঘরানীর কুলানামানো ব্রতে অংশ নেয়। শেষোক্ত ব্রতে কয়েকজন সধবা নারী মাথায় ঘোমটা দিয়ে ডান হাতে অাঁচল টেনে ধরে এবং মাথায় কুলা নিয়ে ছড়া বলতে বলতে নাচের ভঙ্গিতে ব্রতের স্থান কয়েকবার প্রদক্ষিণ করে। সাধারণত দুটি পা, দুটি হাত ও কব্জির আন্দোলনের ওপরই ব্রতনৃত্য নির্ভর করে। কোমরের ওপরের অংশ, বিশেষত হাত এবং ঊর্ধ্ববাহু দ্বারা তারা নানা ভঙ্গিতে বিচিত্রভাব প্রকাশ করে। এই অতি সাধারণ ভঙ্গিমার মাধ্যমেই নারীমনের আশা-আকাঙ্ক্ষা, কমনীয়তা ও সৌন্দর্য প্রকাশ পায়। ব্রতনৃত্য সর্বদা সমষ্টিগতভাবে এবং ঘড়ির কাঁটার বিপরীতে ধীরে ধীরে অনুষ্ঠিত হয়।

হাতের মাধ্যমে বিভিন্ন মুদ্রার প্রকাশ ব্রতনৃত্যের প্রধান আকর্ষণ। কিশোরীদের ব্রতনৃত্যে যে ভঙ্গিমা প্রকাশ পায় তার সঙ্গে বিবাহিতা মহিলাদের মৌলিক পার্থক্য রয়েছে। বিবাহিতা মহিলারা কোমর ও দেহের সামনের অংশের আন্দোলন বেশি পরিমাণে করে, যার মাধ্যমে উর্বরতা ও মাতৃত্বের আকাঙ্ক্ষা এবং দেহগত কামনার স্থূল প্রকাশ ঘটে; অন্যদিকে কিশোরীদের নৃত্য শুধুই সাধারণ নৃত্যভঙ্গিমা।

তথ্যসূত্র
---------

আরও দেখুন
---------

* হুদুমদ্যাও পূজা
* ভাঁজো নাচ
* মেছেনি খেল

| * দে
* স
বাংলার ব্রত |
| --- |
| কুমারী ব্রত | 
* চাঁপা চন্দন ব্রত
* পৃথিবী ব্রত
* পুণ্যিপুকুর ব্রত
* যমপুকুর ব্রত
* ঘাঁটো ব্রত
* সবুজপাতার ব্রত
* হরির চরণ ব্রত
* দশপুতুল ব্রত
* সেঁজুতি ব্রত
* গোকল ব্রত
* মাঘমণ্ডল ব্রত

 |
| সধবা/নারী ব্রত | 
* তুষ-তুষলী ব্রত
* সাবিত্রী ব্রত
* সুবচনী ব্রত
* নখ ছুটের ব্রত
* বসন্তবুড়ী ব্রত
* মাকাল ব্রত
* জন্মাষ্টমী ব্রত
* রাধাষ্টমী ব্রত
* জিতাষ্টমী ব্রত
* অক্ষয় তৃতীয়া ব্রত
* ভাঁজো ব্রত
* মেছেনি ব্রত
* মেঘারাণীর ব্রত
* কুল-কুলতি ব্রত
* আদা-হলুদ ব্রত
* গাড়ু ব্রত
* ওলাইচণ্ডী ব্রত
* মঙ্গলচণ্ডী ব্রত
* নাগপঞ্চমী ব্রত
* বিপত্তারিণী ব্রত
* ভেঁপু ব্রত
* বিরিঞ্চি ব্রত
* কার্তিক ব্রত
* মধুসংক্রান্তি ব্রত

 |
| ষষ্ঠী ব্রত | 
* অশোকষষ্ঠী ব্রত
* অরণ্যষষ্ঠী ব্রত
* পাটাইষষ্ঠী ব্রত
* দুর্গাষষ্ঠী ব্রত
* শীতলষষ্ঠী ব্রত
* নীলষষ্ঠী ব্রত
* মন্থনষষ্ঠী ব্রত
* লুণ্ঠনষষ্ঠী ব্রত
* মূলাষষ্ঠী ব্রত
* সূতিকাষষ্ঠী ব্রত
* ঘাটষষ্ঠী ব্রত
* জলষষ্ঠী ব্রত

 |
**নিউ ভিশন স্কুল অ্যান্ড কলেজ** বাংলাদেশের ঢাকা জেলার একটি শিক্ষাপ্রতিষ্ঠান। এটি ঢাকার রায়েরবাগের মুজাহিদনগরে অবস্থিত। ২০১২ সালে হাবিবুর রোহমান মোল্লা এই বিদ্যালয়টি প্রতিষ্ঠা করেন।

বিদ্যালয়ের অবস্থান ও পরিচিতি
-----------------------------

দক্ষিণ রায়েরবাগ তথা কদমতলী থানার অন্তর্গত ঐতিহ্যবাহী মহল্লা ৩৬৪০, মুজাহিদনগরে নিরিবিলি ও মনোরম পরিবেশে বিদ্যালয়ের নিজস্ব ক্যাম্পাস। বিদ্যালয়ের নিজস্ব জমির উপর ৮তলা ফাউন্ডেশন বিশিষ্ট ৫ তলা ভবনে বিদ্যালয়ের কার্যক্রম চলছে। রায়েরবাগ বাস স্টপেজ হতে দক্ষিণ দিকে পায়ে হেঁটে ৫ মিনিটের দূরত্বে বিদ্যালয়টি অবস্থিত।

ইতিহাস
------

বিদ্যালয়টি ২০১২ সালের জানুয়ারি মাসে প্রতিষ্ঠিত হয় এবং ২০১২ সালের পি এস সি পরীক্ষায় অংশগ্রহণ করে। এবং ২০১৪ সালে প্রথমবারের মত এস. এস. সি. এবং ২০১৫ সালে জে এস সি পরিক্ষায় অংশগ্রহণ করে।

বিজ্ঞান বিভাগ
-------------

বিদ্যালয়ে বিজ্ঞান বিভাগ এর যাত্রা শুরু হয় ২০১৬ সাল থেকে ৭ জন ছাত্র নিয়ে। বিজ্ঞান বিভাগের ছাত্রদের জন্য রয়েছে একটি মান সম্পন্ন বিজ্ঞানাগার।

স্কাউট ও ক্যাডেট প্রশিক্ষণ
--------------------------

বিদ্যালয়ের শিশুদের শারীরিক গঠন ও মনোবল বৃদ্ধির জন্য নিয়মিত কুচকাওয়াজ ও শারীরিক কশরত করানো হয়। জাতীয় পর্যায়ে স্কাউট আন্দোলনের সকল কার্যμমে অংশ গ্রহণের জন্য ছাত্র-ছাত্রীদেরকে প্রতিদিনের স্কাউট কার্যμমে অংশ গ্রহণ করানো হয়।

বিভিন্ন পুরস্কার প্রদান
-----------------------

বিভিনড়ব শ্রেণিতে মেধাতালিকায় স্থান লাভ, সর্বোচ্চ উপস্থিতি, সাংস্কৃতিক প্রতিযোগিতা, শিক্ষা সফর, μীড়া প্রতিযোগিতা, সীরাত মাহফিল, শিষ্টাচার ও উত্তম আচরণের জন্য পুরস্কার প্রদানের মাধ্যমে ছাত্র/ছাত্রীদের মেধার স্বীকৃতি ও উৎসাহ প্রদানে আমরা সর্বদাই সচেষ্ট।

শ্রেণি পাঠাগার
--------------

৩য় শ্রেণি থেকে ৯ম শ্রেণি পর্যন্ত প্রতিটি শ্রেণির ছাত্র-ছাত্রীদেরকে বিভিনড়ব প্রকার সাহিত্য, বিজ্ঞান, ধর্মীয় ও সাধারণ জ্ঞান সংবলিত বই পড়ে পাঠ বহির্ভূত জ্ঞান আহরণের জন্য শ্রেণি পাঠাগারের ব্যবস্থা রয়েছে। এক শিক্ষাবর্ষে প্রতিটি শিক্ষার্থীর জন্য নির্দিষ্ট সংখ্যক বই পাঠ করা বাধ্যতামূলক।

একাডেমিক ক্যালেন্ডার ও সিলেবাস
------------------------------

প্রতি শিক্ষাবর্ষে স্কুলের যাবতীয় কার্যμম, অনুষ্ঠানসূচি, বাৎসরিক ছুটি, বিভিনড়ব পরীক্ষার সময়সূচি ও ফলাফল ঘোষণার তারিখ শিক্ষাবর্ষের শুরুতেই একাডেমিক ক্যালেন্ডারের মাধ্যমে ছাত্র-ছাত্রীদের জানানোর ব্যবস্থা করা হয়। এছাড়া বছরের শুরুতেই বিভিনড়ব পরীক্ষার সিলেবাস প্রণয়ন করে শিক্ষার্থীদের হাতে তুলে দেয়া হয়। ১ম সাময়িক, ২য় সাময়িক, বার্ষিক, প্রাক-নির্বাচনী ও নির্বাচনী পরীক্ষার পাঠ্যসূচি নির্ধারণ পূর্বক সিলেবাস প্রণয়ন করা হয়।

বিদ্যালয়ের পোশাক
-----------------

* বালক: সাদা শার্ট, কালো প্যান্ট ও সাদা জুতা, বিদ্যালয়ের নির্ধারিত টাই ও সোল্ডার।
* বালিকা: সাদা ফ্রোক বা কামিজ, কালো পায়জামা, সাদা ওড়না ও সাদা স্কার্প।

আরও দেখুন
---------

* মুজাহিদনগর আইডিয়াল হাই স্কুল

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৯ জুন ২০১৫ তারিখে মূল থেকে আর্কাইভ করা। সংগ্রহের তারিখ ৮ জুন ২০১৫।
2. ↑  "সংরক্ষণাগারভুক্ত অনুলিপি"। ৩ মে ২০১৯ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১৯।

বহিঃসংযোগ
---------

* অফিসিয়াল ওয়েবসাইট  ওয়েব্যাক মেশিনে আর্কাইভকৃত ৮ সেপ্টেম্বর ২০১৯ তারিখে
**নিউ মার্কেট মেট্রো স্টেশন** হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি সুস্রুত হাসপাতাল, পল্টন রোড, মলাকপেট গুঞ্জ, ব্যাংক অফ বরোদা, এসার পেট্রোল পাম্প, বিজয়া ব্যাংক এবং জামিয়া মসজিদ রাস্তার নিকটে অবস্থিত।

ইতিহাস
------

এই স্টেশনটি ২৪ সেপ্টেম্বর ২০১৮ সালে খোলা হয়।

স্টেশন
------

### গঠন

নিউমার্কেট স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।

### সুবিধা

স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।

### স্টেশন বিন্যাস

**রাস্তা স্তর**এটিই প্রথম স্তর, যেখানে যাত্রীরা তাদের যানবাহন পার্ক করতে এবং স্থানীয় অঞ্চলের মানচিত্র দেখতে পারেন।
**মধ্যবর্তী স্তর**টিকিট অফিস বা টিকিট ভেন্ডিং মেশিন (টিভিএম) এখানে অবস্থিত। খুচরা আউটলেট এবং ওয়াশরুম, এটিএম, প্রাথমিক চিকিৎসা ইত্যাদির মতো অন্যান্য সুবিধা এই অঞ্চলে পাওয়া যাবে।
**প্ল্যাটফর্ম স্তর**এই স্তরটিতে দুটি প্ল্যাটফর্ম রয়েছে। ট্রেনগুলি এই স্তর থেকে যাত্রীদের গন্তব্য স্টেশনে নিয়ে যায়।

|  |  |  |
| --- | --- | --- |
| **জি** | রাস্তায় স্তর | প্রস্থান/প্রবেশ |
| **এল১** | মধ্যবর্তী তলা | ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার |
| **এল২** | পার্শ্ব প্ল্যাটফর্ম দরজা বাম দিকে খুলবে Handicapped/disabled access |
| **দক্ষিণদিকগামী** | দিকে →এলবি নগর→ → |
| **উত্তরদিক্গামী** | →দিকে ←←মিয়াপুর← |
| পার্শ্ব প্ল্যাটফর্ম দরজা বাম দিকে খুলবে Handicapped/disabled access |
| **এল২** |  |  |
|

ট্রেন পরিষেবা
-------------

প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।

তথ্যসূত্র
---------

1. 1 2
2. ↑  "Metro choc-a-block with Numaish visitors"।
3. ↑  "Hyderabad Metro stations do not reflect exact locations"।
4. ↑
5. 1 2 3

টেমপ্লেট:হায়দ্রাবাদ মেট্রো
**রুচিকা গিরহোত্রা মামলা** হল ১৯৯০ সালে ভারতের হরিয়ানার পুলিশ মহাপরিদর্শক শম্ভু (এসপিএস রাঠোর) কর্তৃক ১৪ বছর বয়সী রুচিকা গিরহোত্রার শ্লীলতাহানির অভিযোগ। একটি অভিযোগ করার পর নির্যাতিতাকে, তার পরিবারকে ও তার বন্ধুদের পুলিশ পরিকল্পিতভাবে হয়রানির শিকার করেছিল, যার ফলে সে শেষ পর্যন্ত আত্মহত্যা করে। ২০০৯ সালের ২২ ডিসেম্বর, ১৯ বছরে ৪০ টি স্থগিতাদেশ এবং ৪০০ এরও বেশি শুনানির পর, আদালত অবশেষে রাঠোরকে আইপিসি (শ্লীলতাহানি) ৩৫৪ ধারায় দোষী সাব্যস্ত করে এবং তাকে ছয় মাসের কারাদণ্ড এবং এক হাজার টাকা জরিমানা করে। সিবিআই রাঠোরের আবেদনের বিরোধিতা করেছিল এবং দোষী সাব্যস্ত হওয়ার পর তার সাজা ছয় মাস থেকে বাড়িয়ে সর্বোচ্চ দুই বছর করার দাবি করেছিল। কেন্দ্রীয় তদন্ত ব্যুরোর (সিবিআই) বিশেষ আদালত কর্তৃক তার দোষী সাব্যস্ত হওয়ার বিরুদ্ধে করা আবেদন প্রত্যাখ্যান করে, চণ্ডীগড় জেলা আদালত ২৫ মে অপমানিত প্রাক্তন পুলিশ আধিকারিককে দেড় বছরের সশ্রম কারাদণ্ড প্রদান করে, তার আগের ছয় মাসের সাজা বৃদ্ধি করে এবং অবিলম্বে হেফাজতে নেওয়া হয় ও বুড়াইল কারাগারে নিয়ে যাওয়া হয়। ২০১০ সালে ১১ নভেম্বর, সুপ্রিম কোর্ট এসপিএস রাঠোরকে এই শর্তে জামিন দেয় যে তিনি চণ্ডীগড়ে থাকবেন। সম্প্রতি, ভারতের সুপ্রিম কোর্ট শ্লীলতাহানি মামলায় রাঠোরকে দোষী সাব্যস্ত করেছে কিন্তু তার বয়স বিবেচনায় ইতিমধ্যেই তার দেওয়া ছয় মাসের কারাদণ্ডের শাস্তি সীমিত করেছে।

পটভূমি
------

রুচিকা গিরহোত্রা চণ্ডীগড়ের সেক্রেড হার্ট স্কুল ফর গার্লসের দশম শ্রেণীর (১৯৯১ সালের ব্যাচের) ছাত্রী ছিলেন। তার বাবা এসসি গিরহোত্রা ছিলেন ইউকো ব্যাংকে ম্যানেজার। দশ বছর বয়সে তার মা মারা যান। তার আশু নামে এক ভাই ছিল।

রুচিকা তার বন্ধু আরাধনা প্রকাশের সাথে হরিয়ানা লন টেনিস অ্যাসোসিয়েশনে (এইচএলটিএ) প্রশিক্ষণার্থী হিসাবে তালিকাভুক্ত হয়েছিল।

আরাধনার বাবা -মা আনন্দ ও মধু প্রকাশ ৪০০ এরও বেশি শুনানিতে অংশ নিয়েছিলেন, পরে হয়রানির কারণে রুচিকার বাবা ও ভাইকে পাঁচকুলা ছেড়ে চলে যেতে হয়েছিল। সুপ্রিম কোর্টের আইনজীবী পঙ্কজ ভরদ্বাজ এবং মিত মালহোত্রা ১৯৯৬ সাল থেকে বিনা পারিশ্রমিকে এই মামলা লড়ছেন।

প্রভাব
------

মামলাটি সংসদে বিতর্কের জন্য আনা হয়েছিল। অপরাধীকে ১৯ বছর পরে দোষী সাব্যস্ত করা হয়েছে, কিন্তু শাস্তি হিসাবে তিনি যা পেয়েছিলেন তা ছিল ৬ মাসের কারাদণ্ড। দোষী সাব্যস্ত হওয়ার ১০ মিনিটের মধ্যেই তিনি জামিনে বেরিয়ে যান। এটা কি আমাদের সবার জন্য লজ্জার বিষয় নয়?

হরিয়ানার প্রাক্তন মুখ্যমন্ত্রী ওম প্রকাশ চৈতালাকে এই মামলার বিষয়ে জিজ্ঞাসা করা হলে, এটি একটি "তুচ্ছ বিষয়" বলে উড়িয়ে দিয়েছেন।

তথ্যসূত্র
---------

1. ↑  Ruchika Girhotra Case: Molestation of Minor, Abuse of Power. *The Times of India*.
2. ↑  Ruchika Case: Women's Association Upset With Verdict. Ibnlive.in.com (23 December 2009).
3. ↑  How her world came apart bit by bit... ''The Tribune'', Chandigarh  ওয়েব্যাক মেশিনে আর্কাইভকৃত ২৬ মার্চ ২০১৮ তারিখে. *The Tribune*.
4. ↑  Cops made Ruchika's nanny pose as mum?. *The Times of India*.
5. 1 2  The Ruchika Girhotra Case. *Hindustan Times*.
6. ↑  Baffling twists & turns helped Rathore, India Today. Indiatoday.intoday.in (4 January 2010).
**চণ্ডীচরণ সেন** (জন্ম: ২৭ জানুয়ারি ১৮৪৫ - মৃত্যু: ১০ জুন ১৯০৬) একজন বাঙালি ঔপন্যাসিক ও অনুবাদক। তিনি মূলত দেশপ্রেমভিত্তিক উপন্যাসের জন্য বিখ্যাত।

প্রথম জীবন
----------

চণ্ডীচরণ সেন পূর্ববঙ্গের বাখরগঞ্জ জেলার বাসণ্ডা গ্রামে জন্মগ্রহণ করেন। তার পিতা নিমচাঁদ সেন ও মাতা গৌরী দেবী।

তিনি ১৮৬৩ খ্রিষ্টাব্দে বরিশাল সরকারী উচ্চ বিদ্যালয় থেকে এন্ট্রান্স পাস করে কলকাতায় ফ্রি চার্চ ইন্স্টিটিউশনে (ডাফ কলেজ) কিছুদিন অধ্যয়ন করেন। কিন্তু অসুস্থতার জন্য বরিশাল ফিরে যান। পরে ১৮৬৯ খ্রিষ্টাব্দে কলকাতায় এসে গৃহশিক্ষকতা করে আইন পরীক্ষা পাস করেন।

ছাত্রাবস্থায় তিনি রামতনু লাহিড়ী, দুর্গামোহন দাস প্রভৃতি ব্রাহ্ম নেতাদের সংস্পর্শে আসেন।

তিনি পঁচিশ বছর বয়সে ১৮৭০ খ্রিষ্টাব্দে বিজয়কৃষ্ণ গোস্বামীর কাছে ব্রাহ্মধর্মে দীক্ষা নেন।

তিনি কিছুদিন বরিশালে আইন ব্যবসা করেন। ১৮৭৩ খ্রিষ্টাব্দে সরকারী কর্মচারী হিসাবে প্রথমে মুন্সেফ ও শেষে সাবজজ পদ প্রাপ্ত হন এবং বিচারপতি হিসাবে কৃতিত্বের পরিচয় দেন।

সাহিত্য কর্ম
------------

বাংলা সাহিত্যে "আঙ্কল টম্‌স্ ক্যাবিন"-এর "টমকাকার কুটীর" (১৮৮৫ খ্রীষ্টাব্দে প্রকাশিত) নামক অনুবাদেই তার প্রথম প্রসিদ্ধি।
এর পরে তিনি ঐতিহাসিক উপন্যাস রচয়িতা রূপে নাম করেন। "মহারাজা নন্দকুমার" (১৮৮৫), "দেওয়ান গঙ্গাগোবিন্দ সিংহ" (১৮৮৬), "অযোধ্যার বেগম" (১৮৮৬), "ঝান্সীর রানী" (১৮৮৮) প্রভৃতি তার উল্লেখযোগ্য উপন্যাস। স্বদেশপ্রেম ছিল তার সাহিত্যের প্রধান বিষয়।

দেশপ্রেম ভিত্তিক গ্রন্থগুলির মাধ্যমে তিনি ইংরেজ আধিপত্যের প্রথম অবস্থার ঘটনার নির্ভীক তথ্য নির্ভর বিবরণ দিয়ে প্রকৃত সত্য উদ্ঘাটন করেন।

চণ্ডীচরণ "মহারাজ নন্দকুমার" গ্রন্থের জন্য ইংরেজ সরকার দ্বারা দণ্ডিত হন।

তিনি "জীবনগতি নির্ণয়" ও "লঙ্কাকান্ড" নামক দুটি বিদ্রুপাত্মক কাব্য রচনা করেছিলেন।

বিখ্যাত কবি কামিনী রায় ছিলেন তার জ্যোষ্ঠা কন্যা।

তথ্যসূত্র
---------

1. 1 2 3  *ভারতকোষ তৃতীয় খণ্ড - বঙ্গীয় সাহিত্য পরিষৎ - কলকাতা*।
2. 1 2 3 4 5 6 7 8 9  *সংসদ বাঙালী চরিতাভিধান - সাহিত্য সংসদ*।
**মহিবুল্লাহ হত্যাকাণ্ড** ২০১০ সালে আফগানিস্তানে বন্দী মহিবুল্লাহকে একজন মার্কিন সৈনিকের গুলিতে সংগঠিত হত্যাকাণ্ডকে বুঝায়। যিনি পরে দোষী সাব্যস্ত করেছিলেন এবং মার্কিন সামরিক বিচারক তাকে দোষী সাব্যস্ত করেছিলেন।

২০১০ সালের ১ই অক্টোবর "আফগানিস্তানের একটি মার্কিন ফাঁড়ির জেলের কক্ষে"  বন্দী মহিবুল্লাহকে গুলি করে হত্যা করা হয়েছিল। প্রাইভেট ফার্স্ট ক্লাস ডেভিড লরেন্স বন্ধ দরজা খুলে এবং মহেবুল্লাহর কারাগারে প্রবেশের পরে গুলি করে হত্যা করা হয়েছিল। ফক্সনিউজের ওয়েবসাইট অনুসারে বন্দীকে "সন্দেহভাজন তালেবান কমান্ডার হিসাবে সেনা কর্মকর্তারা বর্ণনা করেছিলেন" ।

বিচার
-----

মার্কিন সামরিক আদালতে পিএফসি লরেন্সকে মহিবুল্লাহর হত্যার দায়ে ২৫ মে, ২০১১ সালে সাড়ে বারো বছর কারাদণ্ড দেওয়া হয়েছিল।

তথ্যসূত্র
---------

1. ↑  "US Soldier Gets 12 ½ Years In Detainee Death"। Fox News। ২০১০-০৪-০৭। সংগ্রহের তারিখ ২০১১-০৯-৩০।
2. ↑  "Amerikansk soldat tilstår drap på Taliban-fange - VG Nett om Afghanistan" (Norwegian ভাষায়)। Vg.no। ২০১১-০৫-২৬। সংগ্রহের তারিখ ২০১১-০৯-৩০। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* "U.S. soldier to plead guilty in killing of Taliban prisoner"। *লস এঞ্জেলস টাইমস*। মে ২১, ২০১১। সংগ্রহের তারিখ সেপ্টেম্বর ৩০, ২০১১।
**মহিলা খামার ও বাগান সমিতি** এর অগ্রদূত ১৮৯৯ সালে তৈরি করা হয়েছিল। **মহিলা খামার ও বাগান সোসাইটি** (ডব্লিউএফজিএস) ও **মহিলা খামার ও বাগান ইউনিয়ন** (ডব্লিউএফজিইউ) সহ এর বিভিন্ন নাম রয়েছে। এর মূল উদ্দেশ্য ছিল জমিতে কর্মরত মহিলাদের কর্মসংস্থানের সুযোগ উন্নত করা। প্রথম বিশ্বযুদ্ধের সময় এটি ১৯১৬ সালে মহিলা জাতীয় ভূমি পরিষেবা কর্পস (ডব্লিউএনএলএসসি) তৈরি করেছিল ও ২,০০০ জন স্বেচ্ছাসেবক নিয়োগ করেছিল। ডব্লিউএনএলএসসি এর পরামর্শে সরকার মহিলা ভূমি বাহিনী তৈরি করেছিল। ১৯২০ সালে ডব্লিউএফজিইউ উদ্বিগ্ন ছিল যে যুদ্ধের পরে নারীদের পুরুষদের মতো সাহায্য দেওয়া হচ্ছে না। এটি সারেতে মহিলাদের জন্য ছোট হোল্ডিংয়ের একটি সমবায় সেট তৈরি করেছে। দ্বিতীয় বিশ্বযুদ্ধের সময় এটি প্রশিক্ষণের আয়োজন করেছিল। দাতব্য সংস্থাটি ২০২০ সালে খামার ও বাগান সমিতির নতুন কাজের নামে নারী ও পুরুষ উভয়ের জন্য প্রশিক্ষণ কোর্সের আয়োজন করেছিল।

ইতিহাস
------

*মহিলা খামার ও বাগান ইউনিয়ন/সোসাইটি* (ডব্লিউএফজিইউ) ১৮৯৯ সালে প্রতিষ্ঠিত হয়েছিল। এটি ১৮৯৯ সালের জুনে লন্ডনে আন্তর্জাতিক মহিলা কংগ্রেসে অংশ নেওয়া মহিলাদের দ্বারা তৈরি করা হয়েছিল। নতুন সংগঠনটির ২২ জন সদস্য ছিল এবং এটিকে *মহিলা কৃষি ও উদ্যানতত্ত্ব আন্তর্জাতিক ইউনিয়ন* বলা হতো। এটি ১৯১০সালে মহিলা খামার ও বাগান ইউনিয়নে পরিণত হয়। এর উদ্দেশ্য ছিল জমিতে কর্মরত মহিলাদের জন্য কর্মসংস্থানের সুযোগ উন্নত করা। এর প্রতিষ্ঠাতা সদস্যদের মধ্যে ছিলেন লুইসা জেপ (পরে মিসেস উইলকিন্স)। ইউনিয়নটি জমিতে কর্মরত মহিলাদের পেশাগত স্বার্থের প্রতিনিধিত্ব করে।

তথ্যসূত্র
---------

1. ↑  "Women's Farm and Garden Association – University of Reading"। *www.reading.ac.uk* (ইংরেজি ভাষায়)। সংগ্রহের তারিখ ১১ এপ্রিল ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**চট্টগ্রামের সেনা বিদ্রোহের** মধ্য দিয়ে ১৯৭১ খ্রিষ্টাব্দে বাংলাদেশের মুক্তিযুদ্ধের সূত্রপাত হয়। এই বিদ্রোহে চট্টগ্রাম সেনানিবাসের অফিসার ও সৈনিকবৃন্দ, চট্টগ্রাম শহর এলাকায় অবস্থিত ৮ম ইস্ট বেঙ্গল রেজিমেন্টের অফিসার ও সৈনিকবৃন্দ এবং চট্টগ্রাম শহরে অবস্থিত পূর্ব পাকিস্তান রাইফেলস্-এর অফিসার ও সৈনিকবৃন্দ অংশগ্রহণ করে। ১৯৭১ খ্রিষ্টাব্দের ২৫শে মার্চ মধ্য রাতে যখন পাকিস্তান সেনাবাহিনী বাঙ্গালী নিধনের উদ্দেশ্যে ঢাকা শহরে অপারেশন সার্চলাইট শুরু করে, প্রায় একই সময়ে চট্টগ্রাম শহরে বাঙ্গালী সেনাদের বিদ্রোহ শুরু হয়। সেনা বিদ্রোহের একমাত্র শাস্তি ফায়ারিং স্কোয়াডে মৃত্যুদণ্ড জেনেও সাহসী বাঙ্গালী সেনাধ্যক্ষ এবং সৈনিকেরা মানসিকভাবে এই বিদ্রোহের জন্য প্রস্তুত হয়েছিলেন এবং জ্যেষ্ঠ কর্মকর্তাবৃন্দ বিভিন্ন সময়ে নিজেদের মধ্যে আলোচনা করে বিদ্রোহের সিদ্ধান্ত নিয়েছিলেন। ২৫শে মার্চ রাতে অস্বাভাবিক পরিস্থিতির আলামত পাওয়া গেলে ডিউটি অফিসার অলি আহমদ বাঙ্গালী সহকর্মীদের নিরাপত্তার জন্য প্রয়োজনীয় ব্যবস্থা গ্রহণ করেন। এ সময় মেজর জিয়াউর রহমান স্বীয় ঊধ্বর্তন কর্মকর্তার তাৎক্ষণিক নির্দেশে চট্টগ্রাম বন্দরের উদ্দেশ্যে রওনা দিয়েছিলেন। মেজর জিয়াকে সকল বিষয় অবহিত করার জন্য ক্যাপ্টেন খালেককে প্রেরণ করা হয়। দেওয়ান হাট রেলক্রসিংয়ের নিকট মেজর জিয়াউর রহমান আসন্ন বিপদ সম্পর্কে অবহিত হয়ে তৎক্ষণাৎ প্রত্যাবর্তন করেন এবং আনুমানিক রাত ১১:৪৫ মিনিটে সেনাসদরে পৌঁছানোর পর হাতে অস্ত্র নিয়ে পাকিস্তানি সেনাদের বন্দী করতে শুরু করেন। অন্যান্যদের সঙ্গে স্বীয় কম্যন্ডিং অফিসার কর্ণেল জানজুয়াকে বন্দীকে করে নিয়ে আসেন মেজর জিয়াউর রহমান।  এই পদক্ষেপের মধ্য দিয়ে ১৯৭১ খ্রিষ্টাব্দের ২৫ মার্চ মধ্যরাতের নিকটবর্তী সময়ে চট্টগ্রাম সেনা বিদ্রোহের সূচনা হয়।

বিদ্রোহের প্রেক্ষাপট
--------------------

তথ্যসূত্র
---------

1. ↑  ’’রাষ্ট্রবিপ্লব’’, ড. অলি আহমদ, অন্বেষা প্রকাশন,ঢাকা, প্রকাশকাল ২০০৮, পৃ. ১৩২-১৩৪

আরো দেখুন
---------

* বাংলাদেশের স্বাধীনতা যুদ্ধ
* অলি আহমেদ
* জিয়াউর রহমান
* রফিকুল ইসলাম (বীর উত্তম)
* মীর শওকত আলী
* শমসের মবিন চৌধুরী

বহি:সংযোগ
---------
**চণ্ডালিকা** হল রবীন্দ্রনাথ ঠাকুর কর্তৃক বাংলা ভাষায় রচিত একটি উল্লেখযোগ্য নৃত্যনাট্য। এটি ১৯৩৮ সালে প্রকাশিত হয়। রবীন্দ্রনাথ ১৯৩৩ সালে প্রকাশিত তাঁরই নাটক চণ্ডালিকার কাহিনী অবলম্বনে একই নামে রচনা করেন এই "চণ্ডালিকা" নামক নৃত্যনাট্যটি।

চরিত্রসমূহ
----------

* মা
* প্রকৃতি
* আনন্দ
* ফুলওয়ালির দল
* দইওয়ালা
* মেয়ে
* মেয়েরা
* চুড়িওয়ালা
* 
* ভিক্ষুগণ
* অনুচর

কাহিনী এবং সমালোচনা
-------------------

বৌদ্ধ সাহিত্যের কাহিনী থেকে 'চণ্ডালিকা'র মূল ভাবটি গ্রহণ করেছিলেন রবীন্দ্রনাথ। এই নৃত্যনাট্যের ঘটনাস্থল শ্রাবস্তী নগরী। প্রভু বুদ্ধের প্রিয় শিষ্য (বৌদ্ধ সন্ন্যাসী) আনন্দ এক গ্রীষ্মের প্রখর দুপুরে বিহারে ফিরে যাওয়ার সময় তৃষ্ণা বোধ করেন। তিনি দেখতে পেলেন একজন তরুণী কুয়ো থেকে জল তুলছে। সে এক চণ্ডালকন্যা, তার নাম প্রকৃতি। তার কাছে জল চাইলেন আনন্দ। কিন্তু তাকে তো সবাই চণ্ডালকন্যা বলে অস্পৃশ্য মনে করে। তাই সংকোচভরে প্রকৃতি আনন্দকে বলে যে, সে চণ্ডালকন্যা আর তার কুয়োর জল অশুচি। আনন্দ তাকে বলেন যে, তিনি যে মানুষ, প্রকৃতিও সেই মানুষ। সব জলই তীর্থজল, যা তৃষ্ণার্তকে তৃপ্ত করে, স্নিগ্ধ করে। আনন্দের এই ব্যবহারে, সেইসঙ্গে তাঁর রূপে মুগ্ধ হল প্রকৃতি। নিজের জীবন সম্পর্কে ভাবনা বদলে গেল তার। এ যেন তার নতুন জন্ম। তার হাতের এক গণ্ডূষ জল গ্রহণ করে আনন্দ তার জীবনের সমস্ত অপমান ধুয়ে দিয়ে গেছেন। আনন্দকে পেতে চাইল প্রকৃতি। কিন্তু তাঁকে পাবার কোনো উপায় না দেখে সে তার মায়ের সাহায্য চাইল। তার মা জাদুবিদ্যা জানত। মন্ত্র পড়ে এবং জাদুশক্তির জোরে তার মা শেষ পর্যন্ত আনন্দকে টেনে আনে। সে প্রকৃতিকে তার মায়াদর্পণে দেখতে বলে আনন্দকে। কিন্তু আনন্দের ক্লান্ত, ম্লান রূপ সহ্য করতে পারে না প্রকৃতি। কোথায় গেল তাঁর সেই দীপ্ত উজ্জ্বল, স্বর্গের আলোর মতো রূপ! সে পা দিয়ে ভেঙে ছড়িয়ে ফেলল তার মায়ের মন্ত্রের সমস্ত উপকরণ। তারপর প্রকৃতি ও তার মা দু'জনেই ক্ষমাপ্রার্থনা করে আনন্দের কাছে। তাদের এই নতুন উপলব্ধির মধ্যে দিয়েই শেষ হয় রবীন্দ্রনাথের 'চণ্ডালিকা'র কাহিনী।

১৩৪৪ সালের ফাল্গুন মাসে 'চণ্ডালিকা নৃত্যনাট্য' নামে পুস্তিকা আকারে এটি প্রথম প্রকাশিত হয়। পরে ১৩৪৫ সালের চৈত্র মাসে 'নৃত্যনাট্য চণ্ডালিকা' নামে স্বরলিপিসহ এর নতুন সংস্করণ প্রকাশিত হয়। এই নৃত্যনাট্য সম্পর্কে প্রতিমা দেবীর লেখা একটি প্রবন্ধের কয়েকটি লাইন এখানে স্মরণ করা যেতে পারে। তিনি লিখেছেন: "একটি মানুষের মানসিক ক্রমবিকাশের উপর তার ('চণ্ডালিকা'র) রচনা। মানুষের মধ্যে যা আদিম আকর্ষণ তারই আবেগ দিয়ে শুরু হয়েছে চণ্ডালিকার নৃত্যকলা। দেহের যে আকর্ষণী মন্ত্র যা শিবের তপস্যাকেও টলাতে পেরেছিল প্রকৃতি-পুরুষের অন্তরের সেই চিরন্তন দ্বন্দ্ব পৌঁছল চণ্ডালিকার প্রাণে, তারই আঘাতে দোল-খাওয়া মন নৃত্যসংগীতের তালে আপনাকে বিচ্ছুরিত করে দিল অবসাদ বিষাদ করুণার আতিশয্যে।... এই যে প্রকৃতি-পুরুষের স্বভাবের মধ্যে মূলগত বিরুদ্ধতা, চণ্ডালিকার সাহিত্য ও নৃত্যনাট্য সেই মানসিক জটিলতাকে সুরে ও তালে প্রকাশ করতে চেয়েছে।"

তথ্যসূত্র
---------

1. ↑  Foundation, Poetry (২০২০-০৮-১১)। "Rabindranath Tagore"। *Poetry Foundation* (ইংরেজি ভাষায়)। সংগ্রহের তারিখ ২০২০-০৮-১১।
2. 1 2  "রবীন্দ্রনাথ ঠাকুর"। *Bengali Grammar । বাংলা ব্যাকরণ* (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৮-১১।
3. 1 2  নৃত্যনাট্য : চণ্ডালিকা, রবীন্দ্র নাটক সমগ্র (অখন্ড), সেপ্টেম্বর ২০১৫ (ষষ্ঠ প্রকাশ), কামিনী প্রকাশালয়।

বহিঃসংযোগ
---------

* rabindra-rachanabali.nltr.org
বিভিন্ন রঙের জমাট বোনা কাপড়
জমাট বোনা কাপড়ের কানাওয়ালা টুপি
**জমাট বোনা কাপড়** বলতে তাপ, আর্দ্রতা ও যান্ত্রিক চাপ প্রয়োগের মাধ্যমে কিছু বিশেষ ধরনের তন্তুময় উপাদানের তন্তুগুলিকে জট পাকিয়ে পরস্পর বিজড়িত করে জমাট বাঁধিয়ে বানানো কাপড়কে বোঝায়। ভেড়ার পশম, পশুর মোটা লোম এবং কিছু নির্দিষ্ট কেশতন্তু যথাযথ শর্তাধীনে জট পাকিয়ে যায়, কেননা এগুলির কাঠামোগুলি বিশেষ ধরনের এবং এগুলির উচ্চমাত্রায় কোঁকড়ানো বা কুঞ্চিত হবার প্রবৃত্তি বিদ্যমান। ভেড়ার পশম অন্য ধরনের তন্তুর সাথে মিশিয়েও জমাট বয়ন করা যেতে পারে। আবদ্ধ কাপড়ের মত জমাট বোনা কাপড় উৎপাদনের সময় কোনও আঠালো পদার্থের প্রয়োজন হয় না। প্রাকৃতিক তন্তু ছাড়াও কৃত্রিম তন্তু যেমন পেট্রোলিয়াম-ভিত্তিক অ্যাক্রিলিক, অ্যাক্রলোনাইট্রাইল কিংবা কাঠের মণ্ডভিত্তিক রেয়ন তন্তু দিয়েও জমাট বোনা কাপড় তৈরি করা হতে পারে। মিশ্রিত তন্তুর জমাট বোনা কাপড়ও বিরল নয়। 

পশম বা তুলা থেকে তাঁতে বোনা কাপড়গুলিকে পরবর্তীতে জমাট বোনা হতে পারে, যার ফলে এগুলি আরও পুরু ও ঘনবিন্যস্ত হয়। এই ধরনের কাপড়কে তাঁতে বোনা জমাট কাপড় বলে। এগুলি প্রকৃত জমাট বোনা কাপড়ের মতোই দেখতে হয় এবং বহুক্ষেত্রে একই উদ্দেশ্যে ব্যবহার করা যায়। 

প্রাকৃতিক তন্তু থেকে জমাট বোনা কাপড়ের বিশেষ বৈশিষ্ট্যের কারণে এটিকে বহু বিভিন্ন উদ্দেশ্যে ব্যবহার করা যায়। এটি অগ্নিনিরোধক ও নিজ থেকেই নিভে যায়; এটি কম্পন কমিয়ে শব্দ বা ধ্বনি শোষণ করতে পারে; এছাড়া এটি ভেজা অনুভূত না হয়েই উচ্চ পরিমাণে তরল ধারণ করতে পারে।:১০

জমাট বোনা কাপড় টুপিনির্মাণ শিল্পে ব্যাপকভাবে ব্যবহৃত হয়। এছাড়া এগুলি পায়ের চটি বা চপ্পল বানাতে কিংবা পোশাক-পরিচ্ছদ, পর্দা-ঝালরের ক্ষেত্রে অভিনব কাপড় হিসেবেও ব্যবহৃত হয়ে থাকে। শিল্পখাতে অন্তরণ, মোড়কজাতকরণ ও পালিশের কাজে এগুলি ব্যবহার করা হয়। কাগজ শিল্পে ভেজা কাগজ পরিবহনের জন্য একটি বিশেষ উদ্দেশ্যে নির্মিত জমাট বোনা কাপড় ব্যবহার করা হয়।

তথ্যসূত্র
---------

1. ↑  Brown, Susan (২০০৯)। *Fashioning Felt*। New York City: Smithsonian, Cooper-Hewitt, National Design Museum। আইএসবিএন 978-0-910503-89-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নিউক্যাসল ইস্ট এন্ড ফুটবল ক্লাব** একটি ইংরেজ ফুটবল ক্লাব ছিল, যা ১৯তম শতকের শেষের দিকে নর্দান লিগ এবং এফএ কাপে সংক্ষিপ্তভাবে খেলেছিল। তাদের পুরো ইতিহাসে নিউক্যাসেল আপন টাইনে ভিক্টোরিয়ান যুগে শেষ পর্যন্ত তাদের প্রতিদ্বন্দ্বীদের পতনের পরে নিউক্যাসল ইউনাইটেড নাম গ্রহণ করা পর্যন্ত খেলা হয়েছিল। ক্লাবটি ১৮৯২ সাল পর্যন্ত নিউক্যাসলের দুটি দলের মধ্যে একটি হিসেবে সবচেয়ে বেশি পরিচিত ছিল, যখন নিউক্যাসল ওয়েস্ট এন্ড ভেঙে পড়ে, তখন নিউক্যাসল ইস্ট এন্ড নাম ছেড়ে নিউক্যাসলের একমাত্র ফুটবল দল হয়ে ওঠে।

ইতিহাস
------

স্থানীয় ক্রিকেট দল স্ট্যানলি ক্রিকেট ক্লাব একটি ফুটবল বিভাগ গঠন করার সিদ্ধান্ত নেওয়ার পর ১৮৮১ সালের নভেম্বর মাসে ক্লাবটি গঠিত হয়েছিল। নিউক্যাসলের সাউথ বাইকার শহরের ভিতরের অংশে অবস্থিত, ক্লাবটি তাদের প্রথম খেলা এলসউইক লেদার ওয়ার্কস রিজার্ভের বিরুদ্ধে খেলে ছিল। এই খেলায় দলটি ৫-০ ফলাফলে জিতে ছিল।

রং
--





নিউক্যাসল ইস্ট এন্ডের দ্বিতীয় কিটক্লাবের আসল ও সবচেয়ে সাধারণ রং ছিল লাল শার্ট, সাদা শর্টস ও কালো মোজা। যদিও এই কিটটি তারা প্রথম পরিধান করেছিল এবং প্রকৃতপক্ষে কিটটি মূলত একত্রিত হওয়ার পরে নিউক্যাসল ইউনাইটেডের কাছে চলে গিয়েছিল, কিছু উৎস থেকে একটি দ্বিতীয় কিট আরও বেশি মনোযোগ আকর্ষণ করেছে।

দ্বিতীয় কিটটি ১৮৮০-এর দশকের মাঝামাঝি সময়ে রঙের একটি সংক্ষিপ্ত পরিবর্তন ছিল, এই কিটটি একটি লাল ও সাদা ডোরাকাটা শার্ট, নেভি শর্টস এবং কালো মোজা নিয়ে গঠিত ছিল। এটি নিউক্যাসল ইউনাইটেডের ইতিহাসে অত্যন্ত বিদ্রূপাত্মক বলে বিবেচিত হয়, কারণ ক্লাবের প্রধান প্রতিদ্বন্দ্বী সান্ডারল্যান্ড একই রং ব্যবহার করেছিল।

আরো দেখুন
---------

* বিষয়শ্রেণী:নিউক্যাসল ইস্ট এন্ড ফুটবল ক্লাবের খেলোয়াড়

তথ্যসূত্র
---------

1. ↑  "The Formation of Newcastle United – Part 1"। Newcastle United F.C.। ১৩ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৭।
2. ↑  "Newcastle United"। Historical Football Kits। সংগ্রহের তারিখ ১২ নভেম্বর ২০০৭।
3. ↑  "St. James' Park – Home of Newcastle United"। TalkoftheTyne.net। সংগ্রহের তারিখ ১২ নভেম্বর ২০০৭।
**ব্রাহ্মাহোরাত্র** (সংস্কৃত: ब्राह्माहोरात्र) হল ব্রহ্মার দিনরাত্রি (ব্রহ্মার এক দিন ও এক রাত্রি), দেবতার দুই হাজার যুগের কাল বা মর্ত্যের দুই কল্প। এটি একটি সংস্কৃত যৌগ যা ব্রহ্মা ও অহোরাত্র (अहोरात्र) শব্দগুলির সমন্বয়ে গঠিত।

বিবরণ
-----

অহোরাত্র, শিবপুরাণ ২.১.১০ অনুসারে, ২১,৬০০টি নিস্বাস (শ্বসন) নিয়ে গঠিত "এক দিন ও এক রাত" সময়কালকে বোঝায়, দেবতাদের (ব্রহ্মা, বিষ্ণু ও হর) জীবনকাল ব্যাখ্যা করার সময়:

> 
> *[...] ব্রহ্মা, বিষ্ণু, হর, গন্ধর্ব, সর্প, রাক্ষস প্রভৃতি সমস্ত জীবের ক্ষেত্রে, একুশ হাজার ছয়শত শ্বসন এক দিন ও এক রাত্রি (অহোরাত্র), হে সর্বাগ্রে। দেবদের মধ্যে ছয়টি শ্বসন এক পাল সময়কাল গঠন করে। এই ধরনের ষাটটি পাল মিলে একটি ঘাটী গঠন করে। ষাটটি ঘটি এক দিন ও এক রাত গঠিত (৬ x ৬০ x ৬০ = ২১৬০০)। সদাশিবের শ্বাস-প্রশ্বাসের সংখ্যার কোনো সীমা নেই। তাই তিনি অক্ষয়।* *(শিবপুরাণ, ২.১.১০)*
> 
> 
>

আরও দেখুন
---------

* ব্রহ্মমুহূর্ত

তথ্যসূত্র
---------

1. ↑  Cologne Digital Sanskrit Dictionaries: Monier-Williams Sanskrit-English Dictionary
2. ↑  Cologne Digital Sanskrit Dictionaries: Yates Sanskrit-English Dictionary
3. ↑  Cologne Digital Sanskrit Dictionaries: Shabda-Sagara Sanskrit-English Dictionary
4. ↑  Ahoratra, Ahorātra, Ahan-ratra: 19 definitions, In Hinduism, *www.wisdomlib.org (ইংরেজি ভাষায়)*
5. ↑  The Shiva Purana, Section 2.1 - Rudra-saṃhitā (1): Chapter 10 - Description of Parama Śivatattva, *www.wisdomlib.org (ইংরেজি ভাষায়)*
**কিংসলে হ্রদ** উত্তর পূর্ব ফ্লোরিডায় প্রায় ২,০০০ একর (৮১০ হেক্টর) একরের একটি প্রায় পুরোপুরি গোলাকার হ্রদ, ফ্লোরিডার স্টার্কের প্রায় ছয় মাইল (৯.৭ কিমি) পূর্বে ক্লে কাউন্টির অভ্যন্তরে অবস্থিত। কিছু সূত্র অনুসারে, এটি ফ্লোরিডার প্রাচীনতম ও সর্বোচ্চ হ্রদ, যা ট্রেল শৈলশিরা গঠনের প্রান্তে অবস্থিত। হ্রদটি একটি বালুকাময় তল বিশিষ্ট একটি অত্যন্ত স্থিতিশীল হ্রদ। এর গভীরতম বিন্দু হ্রদের মধ্যে একটি খাড়া সিঙ্কহোলের ভিতরে প্রায় ১০০ ফুট (৩০ মি) রয়েছে। কিংসলে হ্রদ এতটাই প্রায় বৃত্তাকার যে পাইলটরা একে "সিলভার ডলার হ্রদ" বলে আখ্যায়িত করেছেন। হ্রদের চারপাশে প্রায় ১৮০টি ডক রয়েছে, বেশিরভাগই হ্রদের পশ্চিম অর্ধেকের চারপাশে একই নামের ছোট সম্প্রদায়কে ঘিরে রয়েছে। ফ্লোরিডা ন্যাশনাল গার্ডের অংশ হিসাবে ক্যাম্প ব্ল্যান্ডিং হ্রদের পূর্ব দিকে রয়েছে পাশাপাশি ক্যাম্প ব্ল্যান্ডিং-এর অংশ হিসাবে হ্রদের দক্ষিণ-পূর্ব দিকে একটি ছোট ধাবনপথ রয়েছে। হ্রদটি গেইনসভিলের প্রায় ৩০ মাইল উত্তর-পূর্বে, জ্যাকসনভিলের ৩০ মাইল দক্ষিণ-পশ্চিমে এবং পালাটকা থেকে ৩০ মাইল উত্তর-পশ্চিমে অবস্থিত।

ভূতাত্ত্বিক গঠন
---------------

হ্রদটি একটি সিঙ্কহোল হিসাবে গঠিত বলে মনে করা হয়।

আরও দেখুন
---------

* মার্কিন যুক্তরাষ্ট্রের সিঙ্কহোলের তালিকা

তথ্যসূত্র
---------

1. 1 2 3  "Geologic Characterization of Lakes and Rivers of Northeast Florida - U.S. Geological Survey"। *archive.usgs.gov*। সংগ্রহের তারিখ ২০১৯-০৯-১৬। [*স্থায়ীভাবে অকার্যকর সংযোগ*]
2. ↑  মার্কিন ভৌগোলিক জরিপ ভূগোল তথ্য ব্যবস্থার নাম: কিংসলে হ্রদ
3. ↑  "The Oldest Lake In Florida Is A Beautiful Piece Of Living History"। *OnlyInYourState* (ইংরেজি ভাষায়)। সংগ্রহের তারিখ ২০১৯-০৬-১০।
4. ↑  ""Petition for Outstanding Florida Waters Designation: Geology""। ১৯ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৩ জুন ২০২৩।